મુખ્યમંત્રીએ આ 6 સેન્ટર ઓફ એક્સલન્સ દ્વારા ઉચ્ચ ગુણવત્તાયુક્ત તાલીમ શિક્ષણ મેળવીને જોબપ્લેસમેન્ટ તેમજ નવા શોધ સંશોધનો ગુજરાતની યુવા કૌશલ્ય શક્તિ કરશે તેવો વિશ્વાસ દર્શાવ્યો હતો. આનંદીબેન પટેલે એન્જીનીયરિંગ કોલેજોના આવા સેન્ટરો શરૂ થતાં રાજ્યમાં એન્જીનીયરિંગ કોલેજોમાં અભ્યાસ કરતા એન્જીનીયર્સની ઉદ્યોગમાં એમ્પ્લોયબિલિટી વધશે તેમજ વિશેષ કોર્ષ કરવા માટે ખાનગી સંસ્થાઓને મોટી ફી ચુકવવી નહીં પડે. સિમેન્સ દ્વારા આ માટે દરેક સેન્ટરમાં લેબોરેટરીના સાધનો અને સોફ્ટવેર પુરા પાડવામાં આવશે તેવી વિગતો આપી હતી.